ნათია უჩავა

ნათია უჩავა (დ. 12 აპრილი, 1991, თბილისი) — ქართველი პედაგოგი, დაწყებითი კლასების მასწავლებელი. 2024 წელს ის გახდა მასწავლებლის ეროვნული ჯილდოს მფლობელი,„ნათია უჩავა — 2024 წლის მასწავლებლის ეროვნული ჯილდოს გამარჯვებული“ — tprize.ge, 2024 ხოლო 2022 წელს „სულაკაურის გამომცემლობამ“ მას „რჩეული მასწავლებლის“ წოდება მიანიჭა.„ნათია უჩავა — სულაკაურის გამომცემლობის რჩეული მასწავლებელი 2022“ — edu.aris.ge, 2022  

 განათლება 
ნათია უჩავამ 2009 წელს დაამთავრა თბილისის № 182 საჯარო სკოლა. იმავე წელს ჩაირიცხა სოხუმის სახელმწიფო უნივერსიტეტის დაწყებითი განათლების ფაკულტეტზე.  
შემდეგ სწავლა განაგრძო ილიას სახელმწიფო უნივერსიტეტში, სადაც მიიღო განათლების ადმინისტრირების მაგისტრის ხარისხი.  

 პროფესიული საქმიანობა 
2013 წლიდან უჩავა მუშაობს დაწყებითი კლასების მასწავლებლად და ფლობს მენტორის სტატუსს. ამჟამად ასწავლის თბილისის № 126 საჯარო სკოლაში, ხოლო 2025 წლიდან არის Lib.ge აკადემიის ქართული ენისა და ლიტერატურის მასწავლებელი.  

ის არის რამდენიმე საგანმანათლებლო წიგნის თანაავტორი, მისი სტატიები რეგულარულად ქვეყნდება ჟურნალში mastsavlebeli.ge.ავტორები — mastsavlebeli.ge  
ნათია ასევე ჩართულია ელექტრონული ჟურნალის დანერგვაში და პარალელურად მუშაობს განათლების მართვის საინფორმაციო სისტემაში.  

 პედაგოგიური ხედვები 
ნათია უჩავას აზრით, ცოდნის მთავარი მიზანი ყოფით გარემოში მისი ტრანსფერია. მისი ხედვით, მასწავლებლის როლია მოსწავლეების დახმარება, რათა ცოდნა ცხოვრების თანამგზავრად აქციონ.  
ის ხშირად იყენებს ინოვაციურ მეთოდებს — ახალი თამაშებისა და აქტივობების შემუშავებას, არაფორმალური განათლების ელემენტებს და ღია სივრცეში გაკვეთილების ჩატარებას.  

მისი მოსწავლეები თავად ქმნიან სასწავლო რესურსებს, რომლებსაც მრავალჯერადად იყენებენ საგაკვეთილო პროცესში. უჩავას მოსწავლეები რეგულარულად მონაწილეობენ კონკურსებსა და ოლიმპიადებში, მათ შორის eTwinningPlus-ის კონკურსში „მედიაწიგნიერება ჩემს გაკვეთილზე“.„მედიაწიგნიერება ჩემს გაკვეთილზე — eTwinningPlus-ის კონკურსი“ — edu.aris.ge  

 პროექტები და ინიციატივები 
ნათია უჩავას აქტივობებში მნიშვნელოვანი ადგილი უჭირავს არაფორმალურ განათლებას. იგი ავტორია საბავშვო გადაცემისა „ერუდიტი TV“, რომელიც მოსწავლეებს საჭირო უნარების განვითარებაში ეხმარება.  

პანდემიის პერიოდში შექმნა ჯგუფი „აქტივობები კლასში“, რომელიც მასწავლებლებსა და მშობლებს სასწავლო რესურსებსა და ვიდეოინსტრუქციებს სთავაზობდა. ჯგუფში უკვე 100 ათასზე მეტი წევრია და იგი ფაქტობრივად ელექტრონული ბიბლიოთეკის ბანკად იქცა.„ნათია უჩავას ჯგუფი — აქტივობები კლასში“ — netgazeti.ge  

ის რეგულარულად ატარებს ვებინარებს, ტრენინგებს და კონფერენციებს, სადაც მასწავლებლებსა და მშობლებს უზიარებს გამოცდილებას.  
ნათია ასევე მუშაობდა ილიას სახელმწიფო უნივერსიტეტში, სადაც ხელმძღვანელობდა დამოუკიდებელი პრაქტიკის კურსს.  

 ჯილდოები 
 2024 — მასწავლებლის ეროვნული ჯილდო  
 2022 — „სულაკაურის გამომცემლობის“ რჩეული მასწავლებელი„ნათია უჩავა — სულაკაურის გამომცემლობის რჩეული მასწავლებელი 2022“ — edu.aris.ge  

 რესურსები ინტერნეტში 
 YouTube არხი — Natia Uchava  
 სტატიები ჟურნალში mastsavlebeli.ge  
 Facebook ჯგუფი — „აქტივობები კლასში“ 
https://www.facebook.com/natiasclass/ - „ნათიას კლასი“ 
https://www.youtube.com/watch?v=glqS64Hob_I - პალიტრანიუსი -ნათია უჩავა
https://www.youtube.com/watch?v=sJT2xx18fBE - ნათია უჩავას მოსწავლეების ემოციები
https://www.youtube.com/watch?v=GQWSPajEbUw - საპატრიარქოს რადიო ,,ივერია"- ნათია უჩავა
https://www.youtube.com/watch?v=ry1ScM04zlE - შუადღე • Shuadge | პროფესია მასწავლებელი - როგორია ბავშვებთან მუშაობა
https://www.youtube.com/watch?v=W2K-wsocfFw - ნათიას უსაყვარლესი ბავშვები
https://www.youtube.com/watch?v=ry1ScM04zlE - შუადღე • Shuadge | პროფესია მასწავლებელი - როგორია ბავშვებთან მუშაობა |
https://www.youtube.com/watch?v=irIlgFXhkUw - ანონსი:”შაქრით თუ უშაქროდ”
https://www.youtube.com/watch?v=DCZc4pB5arc - ნათი უჩავა-გაკვეთილი

 სქოლიო 

კატეგორია:დაბადებული 1991
კატეგორია:ქართველი პედაგოგები
კატეგორია:ქართველი ქალები
კატეგორია:მასწავლებლის ეროვნული ჯილდოს მფლობელები
კატეგორია:ცოცხალი ადამიანები